แวะเวียนกลับมาบ้านพลอยอีกแล้วค่ะ แต่ครั้งนี้เข้ามากินร้านชาบู ชาบู สมาชิกในครอบครัวนึกอยากกิน นีเลยตามมา ส่วนตัวนีไม่ค่อยชอบกินชาบู เพราะไม่ชอบกินน้ำร้อนๆ ลวกปากค่ะ

ร้านอยู่ในสปอร์ตคลับ ซอยเทียนทะเล 12 ซอยอยู่ฝั่งขวา ตรงกับทางกลับรถแรก จากถนนพระราม2 เข้าซอยมาเลี้ยวขวาตามถนนลาดยาง นิดเดียวก็ถึงแล้วค่ะ

- ชาบูชุดซีฟู้ด 220 บาท (ตามรูป) ถ้ากินไม่จุมากก็น่าจะอิ่มสำหรับ 1 คนค่ะ 

- กุ้งสาหร่าย 45 บาท (3 ลูก) 

- เกี๊ยวกุ้ง 45 บาท (3 ชิ้น) 

- ลูกชิ้นกุ้งบ้านพลอย 60 บาท (3 ลูก) อันนี้เสิร์ฟมาแบบทอดแล้ว กินได้เลยค่ะ อ้อ! อย่าเพิ่งรีบกิน เพราะมันร้อนมาก ควรหั่นครึ่งระบายความร้อนก่อนนะคะ เมนูนี้อร่อยสุดในร้านสำหรับนี แต่แพงจัง ลูกละ 20 บาท (เมื่อก่อน 45 บาท)

- ไอศครีมเอเต้ 59 บาท อร่อยตามมาตรฐาน

สำหรับชาบูไม่มีคำอธิบาย เพราะนีพยายามปรุงแล้วก็ยังจืดๆ ร้อนๆ ไม่ถูกปากนีเหมือนเดิม
แต่ที่ให้ 3 ดาว เนื่องจากคนอื่นกินแล้วบอกว่าก็อร่อยพอใช้ค่ะ 

ค่าอาหารไม่มีบวกอะไรเพิ่มค่ะ

ที่จอดรถหน้าร้านสะดวก เพราะใช้ลานจอดรถร่วมกับสปอร์ตคลับ 

พนักงานบริการดีพอใช้